《牧羊图》
明代·李麟

万死间关抗虏尘，廿年北海未亡身。牧羊不羡弥山富，仗节惟拚齧雪贫。

已分此生甘苜蓿，岂知他日画麒麟。河梁相向䧏奴泣，白发怜看汉老臣。

作者简介：明浙江鄞县人，字次公。工绘画，精于人物，善白描，尤长写貌，自署龙眠后身。中年好释氏，礼僧达观为弟子，遂专画佛像，好佛者竞相收藏。